
Fülöpháza Község Önkormányzat

Képviselő-testületének

2020. június 25. napján
megtartott rendes ülésén felvett
4. számú
J E G Y Z Ő K Ö N Y V E
28-33/2020. (VI.25.) képviselő-testületi határozatok

5/2020. (VI.26.) önkormányzati rendelet
Fülöpháza, 2020. június 25.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2020. június 25. napján 15:00 órakor megtartott ülésén

Jelen vannak: 
Nagyné Balogh Csilla polgármester

Balogh József János képviselő

Molnár Imre képviselő


Juhász István alpolgármester
Igazoltan távol van: Dr. Pogány Károly László képviselő

Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető

Jegyzőkönyvvezető:
Marton Adrienn
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. 

Dr. Pogány Károly László képviselő jelezte, hogy egyéb elfoglaltsága miatt nem tud jelen lenni a mai testületi ülésen.

Az előzetesen kiküldött meghívó alapján az alábbiak szerint tett javaslatot az ülés napirendjére.

Az ülés napirendje:
Napirend:

1.) Polgármesteri beszámoló a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és a polgármesteri döntésekről

Előadó: Nagyné Balogh Csilla polgármester

2.) Fülöpháza Község Önkormányzatának 2020. évi költségvetésről szóló 1/2020. (II.28.) önkormányzati rendelet módosítása

Előadó: Nagyné Balogh Csilla polgármester

3.) Kerekegyháza és Térsége Feladatellátó Társulás anyagainak tárgyalása:
a) Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása

Előadó: Nagyné Balogh Csilla polgármester


b) Elnöki beszámoló a koronavírus világjárvánnyal kapcsolatban kihirdetett

veszélyhelyzet alatt végzett védekezési tevékenységről, és az elnöki döntésekről


Előadó: Nagyné Balogh Csilla polgármester

4.) Galamb Imréné lakásbérleti kérelme


Előadó: Nagyné Balogh Csilla polgármester

5.) Egyebek

Felelős: Vincze Miklós jegyző
       Határidő: azonnal

Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


28/2020. (VI.25.) Kt. NORMATÍV határozat 

2020. június 25-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2020. június 25-i ülésén az alábbi napirendet fogadja el:

Napirend:

1.)  Polgármesteri beszámoló a koronavírus világjárvánnyal kapcsolatban kihirdetett 

         veszélyhelyzet alatt végzett védekezési tevékenységről, és a polgármesteri döntésekről

Előadó: Nagyné Balogh Csilla polgármester

2.) Fülöpháza Község Önkormányzatának 2020. évi költségvetésről szóló 1/2020. (II.28.) önkormányzati rendelet módosítása

Előadó: Nagyné Balogh Csilla polgármester

3.) Kerekegyháza és Térsége Feladatellátó Társulás anyagainak tárgyalása:
a) Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása

Előadó: Nagyné Balogh Csilla polgármester


b) Elnöki beszámoló a koronavírus világjárvánnyal kapcsolatban kihirdetett

veszélyhelyzet alatt végzett védekezési tevékenységről, és az elnöki döntésekről


Előadó: Nagyné Balogh Csilla polgármester

4.) Galamb Imréné lakásbérleti kérelme


Előadó: Nagyné Balogh Csilla polgármester

5.) Egyebek

Felelős: Vincze Miklós jegyző
Határidő: azonnal
1. napirendi pont tárgyalása:

Polgármesteri beszámoló a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és a polgármesteri döntésekről

Nagyné Balogh Csilla polgármester: A hivatal kiküldte a vonatkozó anyagokat és a veszélyhelyzet ideje alatt hozott határozatok kivonatait is. Részletezve vannak a védekezési költségek: 600 ezer forintot költöttünk. A védekezés ideje alatt gumikesztyűk, maszkok és fertőtlenítő szerek lettek beszerezve. Többek között az orvosi rendelőben is az önkormányzat gondoskodott a fertőtlenítőszer utánpótlásáról. A lakosság részére is biztosítottunk háztartásonként két darab mosható maszkot. A veszélyhelyzeti idős ellátást a könyvtáros kolléganő végezte. 
Juhász István képviselő: Képtelenség lett volna olcsóbban kivitelezni a védekezési költségeket.

Nagyné Balogh Csilla polgármester: A polgármesteri határozatokat is részletesen tartalmazza a beszámoló. A projektek is futottak. Az Ady Endre utca fel lett újítva. A Magyar Falu Program keretében is folyamatosak a beszerzések. A LEADER pályázat keretében beszerzett kültéri sporteszközök is felállításra kerültek. A benyújtott pályázatok még nincsenek elbírálva.
Kérdés, észrevétel van-e? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Nagyné Balogh Csilla: Aki elfogadja a határozat-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

29/2020. (VI.25.) sz. Kt:

Polgármesteri beszámoló a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és a polgármesteri döntésekről

Határozat 

1./ Fülöpháza Község Önkormányzat Képviselő-testülete a 

7/2020. (III.30.) sz. polgármesteri hat
9/2020. (IV.30.) sz. polgármesteri hat 
10-16/2020. (IV.30.) sz. polgármesteri határozatok
17/2020. (V.6.) sz. polgármesteri hat 
18/2020. (V.29.) sz. polgármesteri hat

19/2020. (VI.16.) sz. polgármesteri hat
sz. polgármesteri határozatokban foglaltakat tudomásul vette, azokat változatlan tartalommal hatályban tartja. 

2./ Képviselő-testület Fülöpháza Község Polgármesterének 4/2020. (V.13.) számú, a helyi közművelődési feladatok ellátásáról szóló rendeletében foglaltakat tudomásul vette, az abban foglaltakat változatlan tartalommal hatályban tartja.

3./ A Képviselő-testület a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és a polgármesteri döntésekről szóló beszámolót elfogadja.

Felelős: Nagyné Balogh Csilla polgármester

Határidő: azonnal

2. napirendi pont tárgyalása:

Fülöpháza Község Önkormányzatának 2020. évi költségvetésről szóló 1/2020. (II.28.) önkormányzati rendelet módosítása

Nagyné Balogh Csilla polgármester: A Tisztelt Képviselő-testület is gondolom értesült a híradásokból, hogy az önkormányzatok gépjármű adóbevétele elvonásra került. Ez esetünkben 3,3 millió forintot jelent. Helyi probléma a madárinfluenza járvány, ami az iparűzési adóbevételeket tovább rontja a koronavírus járvány mellett. Ez együtt a valószínűsíthetőleg 30%-os kiesés az iparűzési adóbevételüknél fog megmutatkozni. Nem tudunk még pontos kieséssel számolni.

A gépjármű adó elvonása a tartalékunkat csökkentette. Rendezvényt sem lehet tartani, a Falunapunk is elmarad. Az egyesületek részére sem lett a szokásos éves 150.000 forint összegű támogatás folyósítva. Többen jelezték is közülük, hogy tekintettel a rendezvényeik elmaradására, nem tartanak igényt a támogatásra. A támogatás csak a Doktor Úrnak és a Polgárőr Egyesületnek lett kifizetve. Azonban teljes és valós képet csak ősszel fogunk látni a költségvetésről. A projektjeink megvalósulását nem veszélyezteti, azok tudnak majd futni.
Halcsikné Szabó Ágnes pénzügyi irodavezető: Az önkormányzatok többlettámogatásra úgy gondolom, nem nagyon számíthatnak. Átmenetileg szükség lenne működési hitelre. 

Vincze Miklós jegyző: Az OTP bank az évközbeni likvid hitelt nem támogatja, sokkal inkább a 3 éves futamidejű hitelfelvételt preferálja.
Halcsikné Szabó Ágnes pénzügyi irodavezető: Az idei minimálbéremelésre is kapunk majd remélhetőleg támogatást, de erre ebben az évben még nem került sor. Ez a települések hozzájárulási költségeit csökkentené.
Nagyné Balogh Csilla polgármester: Kérdés, észrevétel van-e? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Nagyné Balogh Csilla: Köszönöm. Szavazzunk a rendelet elfogadásáról!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzatának Képviselő-testülete a Fülöpháza Község Önkormányzatának 2020. évi költségvetéséről szóló 1/2020. (II.28.) önkormányzati rendeletének módosításáról szóló 5/2020. (VI.26.) önkormányzati rendeletét alkotta.
3. napirendi pont:

Társulási anyag tárgyalása:

a) Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása
Nagyné Balogh Csilla polgármester: Kérdés, észrevétel van-e a napirendi ponttal kapcsolatosan? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.

Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a Társulás 2020 évi gazdálkodás módosításáról szóló határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

30/2020. (VI. 25.) sz. Kt. határozat

Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása
Határozat
Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosításáról szóló 13/2020. (VI. 24.) sz. KTFT határozatában foglaltakat.
Felelős: Nagyné Balogh Csilla polgármester

Határidő: azonnal

b.)  Elnöki beszámoló a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és az elnöki döntésekről
Nagyné Balogh Csilla polgármester: Kérdés, észrevétel van-e dr. Kelemen Márk elnök úr védekezési tevékenységről készült beszámolójával kapcsolatosan? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.

Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a beszámolóról szóló határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

31/2020. (VI. 25.) sz. Kt. határozat

Elnöki beszámoló a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és az elnöki döntésekről
Határozat
Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Elnöki beszámoló a koronavírus világjárvánnyal kapcsolatban kihirdetett veszélyhelyzet alatt végzett védekezési tevékenységről, és az elnöki döntésekről szóló 12/2020. (VI.24.) sz. KTFT. határozatában foglaltakat.
Felelős: Nagyné Balogh Csilla polgármester

Határidő: azonnal

4. napirendi pont:

Galamb Imréné lakásbérleti kérelme

Nagyné Balogh Csilla polgármester: Galamb Imréné Tiszakécskéről szeretne, a családi helyzetére való tekintettel, Fülöpházára visszatelepedni. A Radnóti utca 1/a szám alatti lakást szeretné július 1. napjától bérbe venni. 
Kérdés, észrevétel van-e a napirendi ponttal kapcsolatosan? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.

Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

32/2020. (VI.25.) sz. Kt.:

Galamb Imréné lakásbérleti kérelme







Határozat

Fülöpháza Község Önkormányzat Képviselő-testülete Galamb Imréné 6060 Tiszakécske, Szabolcska Mihály utca 26. I. emelet 10. szám alatti lakos részére bérbe adja a 6042 Fülöpháza, Radnóti u. 1/a. szám alatti (1/21 hrsz.), 93,65 m2 alapterületű lakást 2020. július 1. napjától 2021. június 30. napjáig.

A lakbér mértéke 200,-Ft/m2

Felelős: Nagyné Balogh Csilla polgármester

Határidő: azonnal

5. napirendi pont:

Egyebek

a.) LEADER 2020. évi falunapi rendezvény 
Nagyné Balogh Csilla polgármester: A falunapi rendezvényünk, melyet a Leader pályázat keretében szerettünk volna megvalósítani, elmaradt. A megvalósítás során minden költséget meg kell előlegezni, utána tudjuk lehívni a támogatást.  A kormányrendelet értelmében augusztus 15-től lehet rendezvényt tervezni. Tartsuk meg idén, vagy halasszuk jövő évre?

Juhász István képviselő: Főleg az idősek vannak jelen ezeken a rendezvényeken. Ők voltak a legveszélyeztetettebb réteg, így ők el sem jönnének szerintem. 

Nagyné Balogh Csilla polgármester: Fokozott biztonsági előírások betartása mellett lehet a rendezvényeket megtartani. Elfogadja a Testület, hogy jövőre, előreláthatólag 2021. július 3.-ára, halasszuk el a rendezvényt?

Balogh József János képviselő: A felelősséget úgy vélem nem lehet vállani jelen helyzetben.

Nagyné Balogh Csilla polgármester:  Aki támogatja a rendezvény 2021-re történő halasztását, kérem szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

33/2020. (VI.25.) sz. Kt.:

LEADER 2020. évi falunapi rendezvény 2021. évre történő elhalasztása







Határozat
Fülöpháza Község Önkormányzat Képviselő-testülete – a koronavírushelyzetre való tekintettel – a Fülöpházi Falunap a Vidékfejlesztési Program, Kolon Menti Leader Egyesület által meghirdetett, VP6-19.2.1-52-7-17 azonosítószámú, „Helyi közösségi összefogást erősítő rendezvények támogatása” című program keretében megvalósítandó Falunapi rendezvényt elhalasztja. A LEADER támogatásból megvalósítandó rendezvényt 2021. július 3. napján kívánja megvalósítani.
Egyben felhatalmazza a polgármestert a Leader Egyesület előtti halasztási eljárásra.
Felelős: Nagyné Balogh Csilla polgármester

Határidő: azonnal

b.) Nyárfasor megmetszése
Nagyné Balogh Csilla polgármester: Molnár Anikó és Tóth Mihály jelezték, hogy az udvarukban lévő nyárfasor beárnyékolja a televízió antennát.  Tóth Mihály szeretné az egyik fát félbe vágni, egészen a ház gerincvonaláig. Az antenna magasabb pontra helyezése 30.000 forintos költséget jelentene számukra.

Balogh József János képviselő: Az antennát nem tudná esetleg ő maga fentebb helyezni? 

Nagyné Balogh Csilla polgármester: A fa kivágását én sem támogatom. Ez jó köztes megoldásnak tűnik, továbbítom feléjük a javaslatot. 

c.) Hulladékudvar kialakítása
Nagyné Balogh Csilla polgármester: Szeretnék még beszámolni róla, hogy a hulladékudvarnál a tárolóhoz kapu, kamera és mozgásérzékelős lámpa lett felszerelve. Továbbá a nyitva tartás is kihelyezésre került. Már érzékelhetőbben kevesebb a szemét. Csak a 6 konténeren felüli többlet hulladék elszállítási költsége 95.000 forintba került havonta. Rengeteget spórolunk ezzel. 
A szolgáltató havi 1 alkalomra visszavette a szelektív szemét elszállítását mind a 101 településen. Erről a jövő heti ceglédi egyeztetésen fogunk az Államtitkár Úrtól bővebb tájékoztatást kapni.

d.) TOP 2020-2027 évi projektötletek 
Nagyné Balogh Csilla polgármester: A megyei önkormányzatnak le kellett adni egy projektlistát a 2020-2027. évi települési TOP projektötletekkel kapcsolatban, hogy melyik település milyen projekteket szeretne a jövőben megvalósítani. Első helyre a szennyvíz rendszer kiépítését tettük. 

Mivel az ülésnek több napirendje, bejelentése, kérdése és hozzászólása nem volt, a polgármester az ülést 16:00 órakor bezárta.

Kmf.
       Nagyné Balogh Csilla





Vincze Miklós


polgármester

